Správa z návštevy DG R&I R.-J. Smitsa v SR 18.-19.10. 2012

Miesto: 		Bratislava
Účasť: 	Dušan Šándor - SZ SR pri EÚ                                       
Spracoval: 		D. Šándor
Č. TIC: 		100.747/2012-BESZ/1

	Zhrnutie najdôležitejších bodov:

Pán Robert Jan Smits sa počas svojej dvojdňovej návštevy SR zúčastnil konferencie o „Smart Specialization“ v SR, zúčastnil sa na slávnostnom uvedení do prevádzky najrýchlejšieho superpočítača v SR a navštívil niektoré špičkové výskumné pracoviská v SR, ktoré sa aktívne zapájajú aj do projektov 7. rámcového programu EÚ („FP7“).
 
„Smart Specialization“ bude dôležitou podmienkou pri programovaní nových ŠF a musí korešpondovať aj s NPR („Národným plánom reforiem“), ktoré musí SR pripraviť v koordinácii s Európskou komisiou, resp. aj s ČŠ.

„ERA chairs“ bude program v rámci nového „rámcového programu Horizont 2020“ kde top európsky výskumník príde (aj s tímom) do menej vyspelého ČŠ v oblasti VaV a pomôže im zapojiť sa do FP7 a sietí a vybudovať excelentné pracoviská. Tieto „ERA chairs“ a ich platy bude platiť Európska komisia. Ich počet bude asi 150. SR by sa mala pripraviť na túto príležitosť a náležite ju využiť.

	Správa:

Stále zastúpenie SR pri EÚ v spolupráci s MŠVVaŠ SR, Delegáciou EK v SR a kabinetom generálneho riaditeľa „DG Research and Innovation“ Európskej komisie p. Roberta Jana Smitsa a Head of Unit na DG R&I D.Corpakisom zorganizovali návštevu generálneho riaditeľa DG R&I v SR v dňoch 18.-19.10. 2012.

Konferencia „Smart Specialization“ v SR:

Na konferenciu „Smart Specialization“ v SR, ktorú organizovalo MŠVVaŠ SR, boli o.i. pozvaní kľúčoví zástupcovia MŠVVaŠ SR, SAV, univerzít, SMEs, priemyslu, VÚC. Na konferencii a následnej diskusii sa nakoniec zúčastnilo cca 50 slovenských, kľúčových „stakeholderov“ pre túto oblasť. Z nich asi 8 malo kľúčové prednášky na tému „Smart Specialization“ v SR. Viacerí stakeholderi sa následne zapojili do diskusie so ŠT MŠVVaŠ SR Štefanom Chudobom a DG R&I Európskej komisie R.-J.Smitsom.
Podobná konferencia sa už uskutočnila v tomto roku v Brne, za účasti ČR a SR. Zorganizovali to CKO z ČR a SR, ktoré by spolu s MH SR a DG REGIO mali byť tiež kľučové pri určovaní „Smart Specialization“. Z DG REGIO bola 18.10. 2012 na konferencii prítomná aj p.Ľudmila Majláthová, ktorá ma na starosti „Smart Specialization“.

Pán R.-J-Smits vo svojej prezentácii o.i. uviedol že v programe H2020 je pomerne veľa zmien a aj zjednodušení. Program by mal napomôcť aj tvorbe a prepojeniu so „Smart Specialization“. EK chce podporiť VaV od idey až po trh. EÚ by sa mala stať atraktívnou pre ostatných. 
Dôležitou bude koherencia medzi EÚ a národnými politikami a grantovými programami. Stále však existuje veľká priepasť v inováciách medzi ČŠ EÚ.
H2020 bude dostatočne otvorený aj pre nováčikov. Ak by SR čerpala cca toľko %, aký ma podiel na obyvateľstve EÚ, tak by za 7 rokov získala cca 550 mil.eur na základný výskum. 
Generálny riaditeľ R.-J-Smits vyzval slovenské subjekty na väčšie zapojenie sa do H2020 a aj „Dunajskej stratégie“. SR má určite na viac. SR by tiež mala investovať viac financií do VaV. Potom sa zvýši aj účasť SR v FP7/H2020.
Upozornil aj na novú platformu pre Smart Specialization v rámci „JRC“ Európskej komisie (pomôžu aj s medzinárodnými expertmi pre Smart Specialization):
RIS3 Platform http://ipts.jrc.ec.europa.eu/activities/research-and-
innovation/s3platform.cfm 
Diskutujúci uviedli, že je potrebné, aby sa znalostná spoločnosť stala skutočnosťou a nielen proklamovaným politickým programom. 
Štátny tajomník MŠVVaŠ SR Štefan Chudoba predstavil program vlády a MŠVVaŠ SR a aj v oblasti „Smart Specialization“ v SR. 
Zdôraznil potrebu zamerať sa na 6 top priorít.
MŠVVaŠ SR vytipovalo zatiaľ tieto priority pre „Smart Specialization“ v SR, ktoré budú schválené v dohľadnej dobe aj vládou SR:

6 oblastí aplikovaného výskumu a experimentálneho vývoja: Materiálový výskum, výskum nových materiálov, nanotechnológie; Informačné a komunikačné technológie; Biomedicína a biotechnológie; Priemyselné technológie (doprava, strojárstvo, elektrotechnika); Ochrana životného prostredia, poľnohospodárstvo, kvalita potravín; Udržateľná energetika a energie.
	
	Je potrebné koncentrovať veci a vytvoriť kritickú masu. Kľúčovým je aj lepšie zapojenie sa slovenských výskumníkov do medzinárodných a európskych sietí a networkovanie.
	ŠT Š.Chudoba a MŠVVaŠ SR vytvorili 6 pracovných skupín k týmto prioritám. Tie si vytvoria aj svoje „roadmaps“. Rovnako si každá VÚC vytipuje v koordinácii s MŠVVaŠ SR svoje „Smart Specialization“. Prepojenie s MH SR, CKO a inými ministerstvami v SR zabezpečil p.ŠT.

Zdôraznil aj spoluprácu v rámci znalostného trojuholníka a spoluprácu medzi univerzitami, SAV a priemyslom označil za nevyhnutnú a  kľúčovú. Výskumným subjektom chýba často prepojenie s priemyslom. Pokúsia sa sústrediť na spomínané prioritné oblasti kde má SR najväčšiu tradíciu a potenciál. Dôležité je aj konkrétne prepojenie s európskymi politikami a grantmi.
Z panelu opäť vyplynula už dlhšie známa skutočnosť, že priemysel a SMEs nemajú dostatok informácií o tomto programe. SZ opätovne vyjadrilo ochotu, že spoločne s MŠVVaŠ SR a asociáciou SOVVA (koordinátor 20 národných kontaktných bodov pre FP7) napomôže v rámci svojich možností zapojiť sa slovenským subjektom do medzinárodných sietí a networkov a do ETP („Európskych technologických platforiem“). Tieto sú predpokladom na úspešné zapojenie sa ako partner do konzorcií v rámci programu FP7. 
Predseda asociácie SOVVA (p.Stanislav Sipko), ktorá podujatie pripravila, vo svojej prezentácii uviedol problémy a výzvy pre komunitu VaV v SR. Budovanie infraštruktúr, priority VÚC a SR pre Smart Spcialization a investovanie cez OP VaV by sa mali prekrývať.
Ročne je cez granty k dispozícii cca 400 – 500 mil.eur cez ŠF (OP VaV),
Cca 20-35 mil.eur z grantov APVV SR a cca 7-12 mil eur z FP7. Z OP VaV sú to predovšetkým peniaze na infraštruktúru a vybavenie. Granty APVV  a FP7 sú na základný výskum. V FP7 máme na viac. ŠT Š.Chudoba a S.Sipko uviedli, že v OP VaV chcú tento rok zrealizovať cca 55 mil.eur. Centrá excelentnosti, kompetenčné centrá a vývojové centrá by sa mali zrejme zredukovať a obsahovať len najvyššiu kvalitu.
Š.Vrátny z BIC upozornil na európske trendy v Smart Specialization a v čom SR zaostáva. BIC vypracovala viac inovačných stratégií s VÚC (BA, NT). Zdôraznil vysokú koncentráciu R&D a špecifickú úlohu Bratislavy a Košíc.
Zástupcovia priemyselných zväzov uviedli ich záujem o FP7/H2020 i konkrétne príklady spolupráce s akadémiou. Podiel priemyslu na R&D v SR je malý a mal by sa zmeniť. Až 85%  investícii priemyslu do R&D v SR je nákup inovatívnych technológii. Len cca 15% sú investície do výskumu. To by sa malo výrazne zmeniť. 
Rektor TU Košice uviedol príklady ich úspešného zapojenia sa do FP7 a aj budovanie „Science City“. Podobne pozitívne skúsenosti z FP7, networkingu i patentov uviedla p.Silvia Pastoreková a Eva Majková zo SAV.

R.J. Smits 18.10. navštívil aj špičkové pracovisko STU v Bratislave (Inštitút elektroniky a fotoniky). Riaditeľ ústavu Prof. Ing. Daniel Donoval, DrSc a pracovníci ústavu poukázali na ich aktívnu účasť v FP7, ukázali konkrétne výsledky ich spolupráce s priemyslom (o.i. SK firma OMS – svietidlá). Majú aj dobrý transfer technológií. Špičkoví junior výskumníci sa zaujímali o ERC granty. SZ SR im poskytne asistenciu v tejto veci. R.-J.Smits zdôraznil, že ústav spolupracuje so svetovou špičkou a preto je úspešný v FP7 i inak (napr. švajčiarske univerzity EPFL, ETH, nemecký Fraunhofer atď.).

R.-J.Smits sa v rámci návštevy SR stretol s p.ministrom školstva, vedy, výskumu a športu SR Dušanom Čaplovičom, s ktorým spolu s predsedom SAV J.Pastorekom 19.10.2012 slávnostne uviedli do prevádzky najrýchlejší superpočítač v SR. Meno dostal po svetoznámom výskumníkovi slovenského pôvodu „Aurel-ovi“ Stodolovi, profesorovi Alberta Einsteina. Aurel je 3.najrýchlejší superpočítač v Strednej Európe (po AT a PL). Bude slúžiť mnohým vedcom a výskumníkom v SR. Bude mať 100%-nú vyťaženosť. Na jeho financovaní sa podieľali vláda SR, ŠF, súkromní slovenskí i zahraniční investori pôsobiaci v SR.
Závery a odporúčania:

SR sa prvý krát podarilo vytipovať 6 hlavných priorít pre „Smart Specialization“. SK by mala využiť ponuku R.-J. Smitsa a „JRC“ (platforma S3), aby medzinárodní top odborníci na „Smart Specialization“ pomohli SR pri vypracovaní tejto stratégie. „Smart Specialization“ bude tiež dôležitou podmienkou pri programovaní nových ŠF a musí korešpondovať aj s NPR („Národným plánom reforiem“), ktoré musí SR pripraviť v koordinácii s Európskou komisiou.

V Bruseli 22.10. 2012 		Dušan Šándor	

      
–––––––––––––––––––––––––––––
Zoznam použitých skratiek:

Členské štáty EÚ:
AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, GR, EL – Grécko, ES – Španielsko, FI – Fínsko, FR – Francúzsko, HU – Maďarsko, IE - Írsko, IT – Taliansko, LU – Luxembursko, LV– Lotyšsko, LT – Litva, MT – Malta, NL – Holandsko, PL – Poľsko, PT – Portugalsko, RO- Rumunsko, SE – Švédsko, SI – Slovinsko, SK – Slovenská republika, UK – Veľká Británia, HR - Chorvátsko

Ďalšie skratky:
EK	     Európska komisia 
ČK, ČŠ 	     členské krajiny, členský štát
EP		  Európsky parlament
FP7/H2020		7.rámcový pogram ES pre vedu a výskum/rámcový program „Horizont 2020“	
DG R and I        Generálne riaditeľstvo EK pre výskum a inovácie 
JRC		   Joint Research Centre – Spoločné výskumné centrum Európskej komisie